
Parlamentul României

Camera Deputaţilor

	COMISIA PENTRU TRANSPORTURI ŞI INFRASTRUCTURĂ


	Bucureşti,
	  21.04.2015

	Nr.
	  4c-26/47


Către,
BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra Propunerii legislative pentru completarea prevederilor Ordinul nr.290/2013 pentru aprobarea unor tarife aplicate de Compania Naţională de Autostrăzi şi Drumuri Naţionale din România-S.A., transmisă Comisiei pentru dezbatere şi avizare în fond, în procedură obişnuită, cu adresa nr. PL.x 224 din 9 martie 2015.

PREŞEDINTE,

Mihai LUPU
Comisia pentru transporturi şi infrastructură
e-mail: cp26@cdep.ro

Parlamentul României

Camera Deputaţilor
COMISIA PENTRU TRANSPORTURI ŞI INFRASTRUCTURĂ
	Bucureşti
	21.04.2015

	Nr.
	4c-26/47


R A P O R T   

asupra propunerii legislative pentru completarea prevederilor Ordinului nr.290/2013 pentru aprobarea unor tarife aplicate de Compania Naţională de Autostrăzi şi Drumuri Naţionale din România-S.A.

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru transporturi şi infrastructură a fost sesizată spre dezbatere şi avizare în fond, în procedură obişnuită, cu propunerea legislativă pentru completarea prevederilor Ordinului nr.290/2013 pentru aprobarea unor tarife aplicate de Compania Naţională de Autostrăzi şi Drumuri Naţionale din România-S.A., transmisă cu adresa nr. PL.x 224 din 9 martie 2015, înregistrată cu nr. 4c-26/47 din 10 martie 2015.

Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.


La întocmirea prezentului raport Comisia a avut în vedere:

· avizul negativ al Consiliului Legislativ (nr.1115/03.10.2014);
·  avizul negativ al Comisiei juridice, de disciplină şi imunităţi (nr.4c-11/370/24.03.2015);
·  avizul negativ al Comisiei pentru industrii şi servicii (nr.4c-3/82/17.03.2015);
·  punctul de vedere negativ al Guvernului (nr.532/14.04.2015).


Senatul a respins propunerea legislativă în şedinţa din 04 martie 2015.


Propunerea legislativă are ca obiect de reglementare completarea prevederilor Ordinului nr.290/2013 pentru aprobarea unor tarife aplicate de Compania Naţională de Autostrăzi şi Drumuri Naţionale din România - S.A., în sensul instituirii unei excepții de la plata pentru trecerea podului peste Dunăre de la Fetești pentru locuitorii acestui oraș.
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, Comisia pentru transporturi şi infrastructură a examinat propunerea legislativă în şedinţa din 21 aprilie 2015.
La lucrările Comisiei au fost prezenţi 21 deputaţi, din totalul de 22 de membri ai Comisiei.
La dezbateri au participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, domnul Popescu Cosmin, director adjunct Compania Naţională de Autostrăzi şi Drumuri Naţionale din România și domnul Dragoș Titea, Secretar de Stat Ministerul Transporturilor.

În urma dezbaterilor şi a opiniilor exprimate, membrii Comisiei au hotărât, cu majoritate de voturi, respingerea propunerii legislative pentru completarea prevederilor Ordinul nr.290/2013 pentru aprobarea unor tarife aplicate de Compania Naţională de Autostrăzi şi Drumuri Naţionale din România-S.A., deoarece: prin prezenta propunere se depășește prin conținutul ei domeniul rezervat legii, interferându-se cu puterea de reglementare a puterii executive, intervenția legislativă neputând face obiectul unui act normativ cu forță juridică de lege.
În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,

	SECRETAR,

	
     Mihai LUPU

	Constantin GALAN


Întocmit,

Consilier parlamentar

Alina Tănase

